b'\n_START_ARTICLE_\nMedijske toplice\n_START_SECTION_\nOd Valvasorja do Pra\xc5\xa1nikarja\n_START_PARAGRAPH_\nIzvir termalne vode omenja v svojem delu Slava vojvodine Kranjske \xc5\xbee polihistor Valvasor, v \xc4\x8digar dru\xc5\xbeinski lasti je bil bli\xc5\xbenji Medijski grad. Grad Medija je leta 1868 kupil na Izlakah rojeni industrialec in gradbenik Alojz Pra\xc5\xa1nikar, leta 1877 pa je kupil in uredil tudi okrevali\xc5\xa1\xc4\x8de in uredil jamsko kopali\xc5\xa1\xc4\x8de in plavalni bazen s termalno vodo. Ob dana\xc5\xa1njem hotelu je sta ohranjena z betonsko kupolo pokrita bazen ter Valvasorjev vrelec.\n_START_SECTION_\nPo drugi svetovni vojni\n_START_PARAGRAPH_\nPo drugi svetovni vojni je bilo kopali\xc5\xa1\xc4\x8de preurejeno. Zgrajen je bil olimpijski bazen.\n_START_SECTION_\nNovo kopali\xc5\xa1\xc4\x8de in hotel\n_START_PARAGRAPH_\nLeta 1985 je bilo gosti\xc5\xa1\xc4\x8de s preno\xc5\xa1i\xc4\x8di dograjeno v hotel s 35 sobami. Sledila je gradnja novega zunanjega kopali\xc5\xa1kega kompleksa s tremi bazeni in toboganom, ki je bil odprt leta 1993. Leta 2000 je bila notranjost hotela popolnoma prenovljena.\n_START_SECTION_\nZaprtje in iniciative za o\xc5\xbeivitev\n_START_PARAGRAPH_\nHotel in kopali\xc5\xa1\xc4\x8de sta bila leta 2009 zaprta, kar je zaradi velikega lokalnega pomena objekta izzvalo ogor\xc4\x8denje lokalne javnosti. Od zaprtja kompleks naglo propada, k \xc4\x8dimer so pripomogle poplave leta 2010 ter tudi vandalizem. Ker je kompleks v zasebni lasti, so bile ob\xc4\x8dasno o\xc4\x8di\xc5\xa1\xc4\x8dene le zunanje parkovne povr\xc5\xa1ine . Ob\xc4\x8dina Zagorje ob Savi je preu\xc4\x8devala mo\xc5\xbenost ponovnega nakupa kompleksa oziroma najema kopali\xc5\xa1\xc4\x8da, vendar je objekt obremenjen s hipotekami, pogoji najema pa za ob\xc4\x8dino niso bili sprejemljivi . Toplice so bile leta 2012 pred javno dra\xc5\xbebo, vendar je lastnik pravo\xc4\x8dasno popla\xc4\x8dal terjatve ._NEWLINE_Leta 2013 se je na pobudo Jureta Urbanije na spletnih omre\xc5\xbejih oblikovala iniciativa za ponovno odprtje Medijskih Toplic, ki je s strani lastnika prejela kopali\xc5\xa1\xc4\x8de v brezpla\xc4\x8dni najem in v istem letu pri\xc4\x8dela s prostovoljskimi \xc4\x8distilnimi akcijami.\n_START_SECTION_\nZdravili\xc5\xa1\xc4\x8de\n_START_PARAGRAPH_\nZa hotelom je ohranjen z betonsko kupolo pokrit prvotni izvir akratotermalne vode s temperaturo od 24 do 26\xc2\xb0C in kapaciteto do 50 l/sek._NEWLINE_V zdravili\xc5\xa1ko-rekrativnem se nahaja pokrit bazen s temperaturo vode do 33\xc2\xa0\xc2\xb0C, ambulanto, suho masa\xc5\xbeo, savno, speleoterapijo in akupunkturo. Voda iz vrelca zdravi stanja po po\xc5\xa1kodbah in operacijah gibal ter nevrotska stanja s telesno simptomatiko.'